Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 21. melléklet a 8/2006. (II. 27.) GKM rendelethez
Paragraph Index: 558

21. melléklet a 8/2006. (II. 27.) GKM rendelethez Automatikus mérlegek Az alábbiakban meghatározott automatikus mérlegekre, amelyek a testekre ható gravitációs erő felhasználásával a testek tömegének mérésére szolgálnak, e rendelet 1. mellékletének vonatkozó alapvető követelményeit, továbbá e melléklet speciális követelményeit és a 9. § (3) bekezdése f) pontjában felsorolt megfelelőség-értékelési eljárásokat kell alkalmazni. Fogalommeghatározások Automatikus mérleg: Olyan mérőeszköz, amely a kezelő személy beavatkozása nélkül határozza meg egy termék tömegét, és amely egy műszerre jellemző, előre megadott automatikus program szerint működik. Automatikus jelölő mérleg (catchweigher): Olyan automatikus mérleg, amely előre összeállított különálló terhek (például előre csomagolt termékek) vagy ömlesztett anyagok egyes adagjainak tömegét határozza meg. Automatikus ellenőrző mérleg: Olyan automatikus jelölő mérleg, amely a különböző tömegű árucikkeket a tömegük és egy névleges alapérték különbsége szerint két vagy több alcsoportra osztja. Címkéző mérleg: Meghatározott tömeget mérő automatikus jelölő mérleg, amely az egyes árucikkeket a tömegüket feltüntető címkével látja el. Árszorzós címkéző mérleg: Meghatározott tömeget mérő automatikus jelölő mérleg, amely az egyes árucikkeket a tömegüket és árukat feltüntető címkével látja el. Adagoló mérleg: Automatikus mérleg, amely előre meghatározott és lényegében állandó tömegű ömlesztett áruval tölt meg tartályokat (ill. csomagolóanyagokat). Szakaszosan összegző mérleg: Automatikus mérleg, amely úgy határozza meg az ömlesztett áru tömegét, hogy azt különálló adagokra osztja fel. Az egyes különálló adagok tömegét egymást követően meghatározza, majd összeadja. A külön adagokat azután továbbítja a lemért ömlesztett áruhoz. Folyamatosan összegező mérleg: Automatikus mérleg, amely folyamatosan méri az ömlesztett áru tömegét egy szállítószalagon anélkül, hogy szisztematikusan felosztaná az árut, és megszakítaná a szállítószalag mozgását. Dinamikus vasúti mérleg: Vasúti járművek továbbítására alkalmas, sínekkel ellátott teherfelvevőjű automatikus mérleg. Követelmények 1. FEJEZET – az automatikus mérlegek mindegyik típusára alkalmazandó közös követelmények 1. Előírt működési feltételek A gyártónak meg kell határoznia a mérleg előírt működési feltételeit: 1.1. A mérendő mennyiség tekintetében: A mérési tartomány, azaz a legnagyobb és legkisebb terhelés. 1.2. A villamos energiaellátás paraméterei tekintetében: Váltóáramú tápfeszültség esetében: névleges váltóáramú tápfeszültség vagy a tápfeszültség határértékei. Egyenáramú tápfeszültség esetében: a névleges és legkisebb egyenáramú tápfeszültség, vagy az egyenáramú tápfeszültség határértékei. 1.3. A mechanikus és klimatikus befolyásoló mennyiségek tekintetében: Amennyiben e melléklet II. fejezete másképp nem rendelkezik, a legkisebb hőmérsékleti tartomány 30 °C. A mechanikus környezet osztályozását az 1. melléklet 1.3.2. pontja alapján nem kell alkalmazni. A különleges mechanikus terhelésnek kitett mérlegek, mint például a járművekbe beépített mérlegek esetében a gyártó határozza meg a felhasználás mechanikai feltételeit. 1.4. Más befolyásoló mennyiségek tekintetében (ha vannak ilyenek): – Működési sebesség(ek). – A mérendő termék(ek) jellemzői. 2. A zavarok megengedett hatása – elektromágneses környezet A mérlegek egyes típusai tekintetében előírt követelményeket és kritikus határértékeket e melléklet vonatkozó fejezete tartalmazza. 3. Alkalmasság 3.1. A dőlés, terhelés és a működési sebesség hatásainak korlátozásával meg kell akadályozni a legnagyobb megengedett hibának (MPE) a szokásos üzemi feltételek mellett történő túllépését. 3.2. A mérleget megfelelő anyagmozgató berendezésekkel kell ellátni, amely lehetővé teszi, hogy szokásos üzemi feltételek mellett a mérleg a legnagyobb megengedett hibaértéken (MPE) belül működjön. 2006/23. szám 3.3. A kezelőszervek kialakításának egyértelműnek és hatékonynak kell lennie. 3.4. A kijelző (amennyiben van ilyen) sértetlensége a kezelőszemélyzet által bármikor legyen ellenőrizhető. 3.5. Nullázó berendezést kell felszerelni annak érdekében, hogy a mérleg a szokásos üzemi feltételek mellett a legnagyobb megengedett hibán (MPE) belül működjön. 3.6. Amennyiben lehetőség van nyomtatásra, a mérési tartományon kívüli eredményeket meg kell jelölni. II. FEJEZET – Automatikus jelölő mérleg 1. Pontossági osztályok A mérlegek a következő fő kategóriákra oszthatók: X vagy Y, amelyeket a gyártó határoz meg. 1.2. A fő kategóriák további négy pontossági osztályra oszthatók: XI, XII, XIII és XIV és Y(I), Y(II), Y(a) és Y(b), amelyeket a gyártó határoz meg. 2. Az X kategóriába tartozó mérlegek 2.1. Az X kategória azokra a mérlegekre vonatkozik, amelyek az egyes előre csomagolt folyadékok térfogat szerinti kiszerelésére vonatkozó tagállami jogszabályok közelítéséről szóló, 1974. december 19-i 75/106/EGK irányelv, valamint az egyes előre csomagolt áruk tömeg vagy térfogat alapján történő kiszerelésére vonatkozó tagállami jogszabályok közelítéséről szóló, 1976. január 20-i 76/211/EGK tanácsi irányelv előre csomagolt termékekre vonatkozó követelményeivel összhangban összeállított, előre csomagolt termékek ellenőrzésére szolgálnak. 2.2. A pontossági osztályokat egy (x) tényező egészíti ki, amely a 4.2. pontban meghatározott legnagyobb megengedett szórást határozza meg. A gyártó meghatározza az (x) tényezőt, ahol (x) ≤ 2, és az 1 · 10k, 2 · 10k vagy 5 ·10k alakú, ahol k negatív egész szám vagy 0. 3. Az Y kategóriába tartozó mérlegek Az Y kategória az összes többi automatikus jelölő mérlegre vonatkozik. 4. Legnagyobb megengedett hiba 4.1. Középhiba az X kategóriába tartozó mérlegeknél, továbbá az Y kategóriába tartozó mérlegek legnagyobb megengedett hibája

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes